தேபியோலைட்டு

தேபியோலைட்டு (Tapiolite) என்பது [(Fe, Mn)(Nb, Ta)2O6] என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். நையோபியம் மற்றும் தாண்டலம் தனிமங்களின் தாதுவாக தேபியோலைட்டு கருதப்படுகிறது. தேபியோலைட்டு குழுவில் தேபியோலைட்டு-(Fe) அல்லது பெரோதேபியோலைட்டு மற்றும் தேபியோலைட்டு-(Mn) அல்லது மாங்கனோதேபியோலைட்டு ஆகியவையும் அடங்கும்.Mindat tapiolite groupFerrotapiolite in the Handbook of MineralogyManganotapiolite in the Handbook of Mineralogy இவ்விரண்டில் தேபியோலைட்டு-(Fe) மிகவும் பொதுவானதாகும்.Tapiolite-Fe on MindatTapiolite-Mn on Mindat

இக்கனிமங்கள் உலோகங்களின் பளபளப்பை ஒத்திருக்கும் ஆனால் குறைவான பிரதிபலிப்புடனும் தோற்றத்தில் மந்தமாகவும் காணப்படும். இக்குழு கனிமங்கள் உயர் ஒப்படர்த்தியை கொண்டிருக்கும். 	தேபியோலைட்டு--Fe கனிமத்தின் ஒப்படர்த்தி 7.90 ஆகும். தேபியோலைட்டு-Mn கனிமத்தின் ஒப்படர்த்தி 7.72 ஆகும்.

பின்லாந்து நாட்டுப் புராணங்களின் வனக் கடவுளான தேபியோவின் நினைவாக இந்த கனிமத்திற்கு 1863 ஆம் ஆண்டில் தேபியோலைட்டு என பெயரிடப்பட்டது. மேலும் அசல் தேபியோலைட்டு கனிமப் பொருள் சுகுலா, தம்மேலா, தவாசுடியா புரோப்பர் ஆகிய பின்லாந்து பகுதிகளில் கிடைத்தது.webmineral Tapiolite

தேபியோலைட்டு கனிமம், கூலும்பைட்டு மற்றும் தாண்டலைட்டு கனிமங்களுக்கு மிக அருகில் உள்ளது.  இந்த தாதுக்கள் ஒரே வேதியியல் இயைபைக் கொண்டுள்ளன. ஆனால் வெவ்வேறு மூலக்கூற்று சாச்சீரில் உள்ளன. தாண்டலைட்டு அல்லது கூலும்பைட்டுக்கு செஞ்சாய்சதுரச் சமச்சீரும்  தேபியோலைட்டுக்கு நாற்கோண சமச்சீரும் அமைந்துள்ளன.P. Cerny et al. "The tantalite-tapiolite gap: natural assemblages versus experimental data" Canadian Mineralogist 30 (1992) 587 free download


மேற்கோள்கள் 

பகுப்பு:தாண்டலம் கனிமங்கள்
பகுப்பு:நையோபியம் கனிமங்கள்
பகுப்பு:இரும்பு(II) கனிமங்கள்
பகுப்பு:மாங்கனீசு(II) கனிமங்கள்
பகுப்பு:ஆக்சைடு கனிமங்கள்
பகுப்பு:நாற்கோணவமைப்புக் கனிமங்கள்